**1.3 Η πολιτική τέχνη**

«Άρα πολιτική για μας σημαίνει αγώνα για να μετάσχουμε στην εξουσία ή για να επηρεάσουμε τη διανομή της εξουσίας, είτε μεταξύ κρατών είτε μεταξύ ομάδων μέσα σε ένα κράτος»

(Μαξ Βέμπερ, *Η Πολιτική ως Επάγγελμα*)

Κάθε πολίτης ασκεί πολιτική. Αλλά **τι σημαίνει πολιτική;**

* η τέχνη και η επιστήμη της διακυβέρνησης
* η τέχνη του εφικτού και όχι του επιθυμητού
* η ενεργός συμμετοχή του πολίτη στα κοινά
* η κοινή και συντονισμένη δράση μεμονωμένων ατόμων ή ομάδων με σκοπό την επιτυχία στόχων που αφορούν το κοινωνικό σύνολο
* η επιλογή ενός μέσου / μέτρου για την επιτυχία ενός σκοπού / στόχου
* ο αγώνας για την απόκτηση, την άσκηση και την κατανομή της εξουσίας
* οτιδήποτε σχετίζεται άμεσα ή έμμεσα με την οργάνωση και τη λειτουργία της εξουσίας, άρα με την οργάνωση και λειτουργία κάθε κοινωνίας

**Πολιτική**

 είναι

* Το **θεμελιώδες πρόβλημα της πολιτικής** είναι το εξής:

**περισσότερη ισότητα (δικαιοσύνη) ή περισσότερη αποτελεσματικότητα**;

* Επιπλέον, **η πολιτική υπηρετεί αξίες ή συμφέροντα**;

Το ερώτημα τέθηκε στην αρχαία Ελλάδα και συνεχίζει να υφίσταται.

Η πολιτική είναι μέσο πραγμάτωσης αξιών που οδηγούν την πόλη σε πρόοδο ή

είναι πεδίο σύγκρουσης ομάδων με διαφορετικά συμφέροντα;

* Για τους Έλληνες (Σωκράτης, Πλάτων, Αριστοτέλης κτλ.), **η πολιτική** δεν έχει σκοπό να εξουσιάζει, ούτε να εξυπηρετεί συμφέροντα, αλλά να **υπηρετεί αξίες**.

Σύμφωνα με τον Αριστοτέλη, η πολιτική πρέπει να υπηρετεί το κοινό συμφέρον.

Άρα, **εξυπηρετεί και αξίες και ένα συμφέρον**: αυτό που αποκαλούμε **δημόσιο συμφέρον**.

* Επιπλέον, ο Σωκράτης σύνδεσε την **πολιτική με την ηθική**, υποστηρίζοντας ότι η πολιτική είναι μέγιστη τέχνη και καλλίστη αρετή, γι, αυτό **στόχος της πολιτικής οφείλει να είναι η ηθική βελτίωση των πολιτών**.

Ο άνθρωπος χωρίς αξίες είναι άγριο ον.

Το ίδιο και η πολιτική, χωρίς αξίες είναι πανουργία.

Η ελευθερία, η ισότητα, η δικαιοσύνη, ο νόμος, το μέτρο, η συμμετοχή, ο διάλογος, αποτελούν βασικές **πολιτικές αξίες**.

Ειδικότερα,

όσον αφορά τη συμμετοχή, είναι η «μετοχή» του πολίτη στα κοινά, τα αξιώματα, τις τιμές, τη διακυβέρνηση, την εξουσία, τις αποφάσεις.

Η ουσία της αθηναϊκής δημοκρατίας έγκειται στη συμμετοχή των πολιτών, η οποία αποτελεί συνάμα δικαίωμα και υποχρέωση.

Και όποιος δεν συμμετέχει θεωρείται ιδιώτης (που σημαίνει στην αρχαία ελληνική γλώσσα, άχρηστος –βλ. και την αγγλική λέξη idiot που πήρε το νόημά της, αν και κάπως παραλλαγμένο, από την αρχαιοελληνική λέξη «ιδιώτης»).

Ο **πολίτης συμμετέχει**

**στην Εκκλησία του Δήμου, τη βουλή, τη δικαιοσύνη, τα δημόσια αξιώματα.**

* Όσοι αναλάμβαναν δημόσιο αξίωμα, **πριν αναλάβουν** τα καθήκοντά τους, υφίσταντο προληπτικό έλεγχο, περνούσαν από «**δοκιμασία**».

Κάθε υποψήφιος άρχοντας έπρεπε να αποδείξει ότι επιτελούσε τις υποχρεώσεις του ως πολίτης, δηλαδή ότι σεβόταν τους θεούς, σεβόταν τους γονείς, είχε εκπληρώσει τη στρατιωτική θητεία, πλήρωνε τους φόρους κτλ.

Αλλά και **κατά τη διάρκεια** των καθηκόντων τους, ο έλεγχος ήταν καθημερινός από την Εκκλησία του Δήμου και επίσημος, **στο τέλος κάθε χρόνου**, από τη Βουλή.

Ειδικά όσοι άρχοντες διαχειρίζονταν δημόσιο χρήμα, στο τέλος της θητείας τους, έδιναν λόγο για τις δαπάνες στους λογιστές.

* Η πολιτική γεννήθηκε επειδή υπάρχουν περισσότερες επιλογές (λύσεις) για κάποιο πρόβλημα.

Η πολιτική δίνει συγκεκριμένες απαντήσεις σε συγκεκριμένα ερωτήματα / προβλήματα.

Η «καλή» πολιτική απαιτεί:

πρώτον, σαφή **καθορισμό του σκοπού**.

Δεύτερον, εύρεση των πιο **κατάλληλων μέσων**-**μέτρων** που υλοποιούν τον σκοπό. Υπάρχουν περιπτώσεις στις οποίες σκοπός και μέσα συγκρούονται.

Ωστόσο, «ο σκοπός δεν αγιάζει τα μέσα».

* Επιπλέον, στην πολιτική δεν έχει τόσο μεγάλη σημασία το λέγειν αλλά το **πράττειν**.

Παράλληλα, η πολιτική **δεν κρίνεται από τις προθέσεις αλλά από το αποτέλεσμα**.

Όμως, πολλές φορές, οι πολιτικές αποφάσεις αργούν να δώσουν καρπούς, θετικούς ή αρνητικούς.

Έτσι π.χ. μια «πολιτική» για την παιδεία, την υγεία, την ανεργία κτλ. θα δώσει αποτελέσματα μετά από χρόνια (π.χ. 5-10 χρόνια).

Μετά από τόσα χρόνια είναι δύσκολο να διαπιστωθεί αν το αποτέλεσμα οφείλεται στην πολιτική αυτή καθεαυτή ή σε άλλους παράγοντες (ανάπτυξη της οικονομίας, ενέργειες άλλων προσώπων, έμμεσες επιδράσεις από αλλαγές σε άλλους θεσμούς κτλ.).

* Η πολιτική ρυθμίζει την οργάνωση της κοινωνίας, δίνει λύσεις σε προβλήματα.

Από τη ρύθμιση αυτή **άλλοι ευνοούνται, άλλοι όχι**.

Ζητούμενο είναι να υπάρξει αυτή η πολιτική, που θα φέρει το μέγιστο καλό στον μέγιστο αριθμό ανθρώπων.

Σε κάθε πολιτεία σε κάθε εποχή, η **πολιτική** πάντοτε θα είναι χώρος αντιπαράθεσης ατομικών ή ομαδικών συμφερόντων.

Η άσκηση της εξουσίας πάντοτε θα είναι πρόκληση για περισσότερη εξουσία ή προσφορά, για αυθαιρεσίες ή συνεργασία, για εξυπηρέτηση του ατομικού οφέλους ή του οφέλους του κοινωνικού συνόλου.